คือหนูเจ็บมา2-3วันไปซื้อยามากินก้อหายไปสักพักพอนอนตื่นมาก้อเจ้บเหมือนเดิมพอมาวันหนุเลยเอาไฟส่องดูมันหนองเหมือนแบบแผลร้อนในเลยค้าบกุกลัวมันจะเป็นอันตรายไหมค้าบ
สวัสดีค่ะ ไม่ทราบอาการเจ็บและมีหนองเหมือนแผลร้อนใน เกิดขึ้นที่อวัยวะหรือบริเวณใดของร่างกายคะหากเป็นในส่วนของลำคอและทอนซิล ก็น่าจะเป็นคอหอยหรือทอนซิลอักเสบจากเชื้อแบคทีเรีย ซึ่งอาการคือ ต่อมทอนซิลบวมโตและแดง มีคราบสีขาวหรือสีเหลืองปกคลุมบนต่อมทอนซิล มีอาการเจ็บคอ มีกลิ่นปาก มีไข้ ปวดศีรษะ กลืนลำบาก กลืนแล้วเจ็บ ต่อมเหลืองบริเวณคอด้านนอกโต เป็นต้นนอกจากนี้ อาจเกิดจากการมีแผลร้อนในที่ทอนซิล แต่ทอนซิลมักจะไม่ได้บวมโต จะมีแค่อาการบวมแดงรอบๆ แผลร้อนในเท่านั้นหรือหากอาการเกิดหลังจากทำออรัลเซ็กส์ ก็อาจมีโอกาสเกิดจากการติดเชื้อหนองในในลำคอก็ได้แนะนำว่าควรไปพบแพทย์ เพื่อตรวจวินิจฉัยว่าเป็นคอหอยหรือทอนซิลอักเสบหรือไม่ เพราะหากเป็น ก็ควรทานยาปฏิชีวนะฆ่าเชื้อรักษา เพื่อป้องกันการเกิดภาวะแทรกซ้อนตามมา เช่น หูชั้นกลางอักเสบ ไซนัสอักเสบ ปอดอักเสบ ฝีที่ทอนซิล ข้ออักเสบชนิดติดเชื้อ เป็นต้น หรืออาจกลายเป็นไข้รูมาติกได้ค่ะในเบื้องต้น ก็ควรดื่มเปล่ามากๆ โดยควรดื่มที่อุณหภูมิห้อง หรืออุ่น งดเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ ทานอาหารอ่อน ๆ รสจืด งดใช้เสียงมาก งดการสูบบุหรี่ หรืออยู่ในที่มีควันบุหรี่ หรือควันต่างๆ งดดื่มแอลกอฮอล์ บ้วนปากล้างลำคอด้วยเกลือบ่อยๆ เป็นต้น